La nici trei zile de la tragedia din Club Colectiv, un incendiu a izbucnit la un Club din Constanţa. Este vorba despre Culture Pub. Potrivit martorilor, fumul este destul de dens.Vom reveni cu informaţii.Adrian Rapotan, comisarul adjunct al IPJ Constanţa, a declarat, pentru cotidianul ZIUA de Constanţa, că, la aceste momente, în zona respectivă nu mai este niciun fel de problemă, focul a fost stins. Ancheta va scoate la iveală ce s-a întâmplat în orele următoare.„La faţa locului vor mai rămâne echipaje ale ISU Dobrogea, pentru asigurarea perimetrului”, potrivit lui Adrian Rapotan. În local se aflau cinci angajaţi, a mai spus acesta. La momentul incendiului, unei fete, aparent o contabilă, i s-a făcut puţin rău şi s-a dus la un echipaj de Ambulanţă să-i ia tensiunea. De asemenea, un bărbat aflat la faţa locului, care se certa cu jandarmii, a susţinut că i s-a făcut rău şi a cerut să fie consultat.Ancheta va continua în această seară, dar şi mâine.Rodica Tudoran, șefa Unității Primiri Urgențe, a declarat, pentru cotidianul ZIUA de Constanța, că echipajul SMURD a acordat ajutor la două persoane, angajați ai clubului. Aceștia însă au refuzat să fie transportați la spital. La spital a ajuns un bărbat, client al clubului, care „a fost transportat la UPU, fiindcă se afla sub influnța băuturilor alcoolice“.Contactată telefonic de cotidianul ZIUA de Constanţa, managerul clubului Culture Pub nu a dorit să comenteze în niciun fel despre incendiul din această seară.Conform unei surse, angajaţii localului Culture Pub au fost băgaţi într-o maşină, pentru a nu vorbi cu presa.Potrivit Registrului Comerțului, societatea Europe Belle Paradise SRL, pe care funcționează localul Culture Pub, o are ca asociat unic și administrator pe Gabriela Ciolpan, născută în anul 1980, în Constanţa.Până în septembrie 2015, Europe Belle Paradise SRL îi avea ca asociaţi pe Valentin Viorel Oiţă Bucur, Nicoleta Dogărescu şi Gabriela Ciolpan. Administratorii societăţii erau Nicoleta Dogărescu şi Gabriela Ciolpan.Precizăm că, la ora 19.31, apelul a fost înregistrat la dispecerat. În cinci minute, pompierii au ajuns la faţa locului. Incendiul a fost lichidat la ora 20.25. Pagubele materiale sunt destul de mari, pentru că totul era din lemn.Potrivit reprezentanţilor Ambulanţei, nimeni a fost transportat la Spitalul Judeţean, însă două persoane au ales, pe cont propriu, să se deplaseze la spital pentru îngrijiri.Unei persoane prezente i s-a făcut rău. Unul dintre medici îi acordă primul ajutor în aceste momente.„Echipe de la pompieri fac căutarea obişnuită. Să nu mai fie persoane în interior. Din ce am înţeles până acum, nu sunt probleme. Însă este posibil să se schimbe situaţia”, a spus Raed Arafat, într-o intervenţie telefonică la B1 TV. De asemenea, a precizat că în local se aflau cinci persoane, însă, potrivit unui martor, la Culture Pub erau prezente în jur de 30 de persoane.Prefectul Constanţei se află la faţa locului. Conform primelor informaţii, nu sunt victime.Amintim că, aseară, o parte din cluburile din Constanța şi-au arătat solidaritatea pentru familiile îndoliate care și-au pierdut persoanele dragi în urma incendiului de vineri seară petrecut la Clubul Colectiv din Capitală. În acest context, în seara aceasta, Culture Pub era deschis. În jur de 20 de clienţi se aflau în local.Potrivit primelor date, şefa de sală a fost cea care a văzut prima incendiul. În aceste momente, ea se află în ambulanţă, pentru a primit îngrijiri medicale. S-a intoxicat cu fum.Precizăm că toate persoanele au fost evacuate.În aceste momente, există pericol de explozie, deoarece, din câte se pare, în interiorul clubului se află o butelie.Incendiul a izbucnit de la un panou electric. Persoanele aflate în club au fost evacuate.Pompierii militari din cadrul Inspectoratului pentru Situații de Urgență „Dobrogea” și medicii Serviciului de Ambulanță Constanța au ajuns la faţa locului.Focul s-a extins repede. „Dacă mai stăteau un minut mureau ca cei din Bucureşti”, potrivit unui martor.